 

		  Poslovni broj 3St-571/2015-8


REPUBLIKA HRVATSKA
TRGOVAČKI SUD U ZADRU
Zadar, Dr. Franje Tuđmana 35


U  I M E  R E P U B L I K E  H R V A T S K E 

R J E Š E NJ E

Trgovački sud u Zadru, OIB: 39670464653, po stečajnoj sutkinji Tini Grgas, povodom zahtjeva Financijske agencije, Regionalnog centra Splita, Podružnice Zadar, Ivana Danila 4, Zadar od 9. studenoga 2015. za provedbu skraćenoga stečajnog postupka nad dužnikom ANTARES-CONSULT d.o.o. sa sjedištem u Zadru (Grad Zadar), S.S. Kranjčevića 5,  OIB: 08914754010, 19. travnja 2016.  

r i j e š i o  j e

I. Obustavlja se skraćeni stečajni postupak nad dužnikom ANTARES-CONSULT d.o.o. sa sjedištem u Zadru (Grad Zadar), S.S. Kranjčevića 5,  OIB: 08914754010.

II. Po pravomoćnosti ovog rješenja, sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 
 
Obrazloženje

Postupajući po zahtjevu Financijske agencije, Regionalnog centra Split, Podružnice Zadar od 9. studenoga 2015. za provedbu skraćenoga stečajnog postupka nad uvodno označenim dužnikom, oglasom ovog suda od 26. siječnja 2016. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 
U propisanom roku osoba ovlaštena za zastupanje dužnika podnijela je sudu javnobilježnički ovjerovljen prokazni popis imovine iz kojeg proizlazi na listu A - da je dužnik vlasnik čest. zem. 480/1 k.o. Bibinje u površini od 1752,6 m2 a u prilog svojim tvrdnjama dostavio je i izvadak iz zemljišnih knjiga za navedenu česticu. 
Odredbom čl. 433. SZ-a je propisano da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe čl. 431. istog, da će sud obustaviti skraćeni stečajni postupak. 
S obzirom da je osoba ovlaštena za zastupanje dužnika podnijela ovom sudu javnobilježnički ovjerovljen prokazni popis imovine uz odgovarajuće isprave kojima je učinio vjerojatnim postojanje imovine dužnika, to u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja.  


U Zadru 19. travnja 2016.


                                               Sutkinja:
                                                                                    Tina Grgas


UPUTA O PRAVNOM LIJEKU:
Protiv ovoga rješenja može se izjaviti žalba u roku od 8 dana od dostave pisanog otpravka istog, putem ovog suda u tri istovjetna primjerka (čl. 12. i čl. 19. SZ-a). O žalbi odlučuje Visoki trgovački sud Republike Hrvatske u Zagrebu. 


DNA:
1. FINA, RC Split, Podružnica Zadar 
1. Stečajnom dužniku 
1. svima putem e-Oglasne ploče suda 
1. U spis

